La historia cuorta gioga pli probabel ella Surselva, denter Pitasch e Riein. Quei sai jeu gir, perquei che tuttas historias cuortas en quei cudisch giogan ca. el medem liug. La casa ei il liug nua ch’ellas vivan. Ei gioga negliu auter. Ei vegn mo menziunau che Flurina va a scola, denton buca nua. Il dacasa para pign ad ins ed ellas san buca ir bein ord via ina a l’autra, perquei crescha era il conflict denter mumma e feglia. Ellas ston viver ensemen en in stretg spazi.